***ՈՐՈՇՈՒՄ***

***Կատարողական վարույթը կասեցնելու մասին***

 *21.07.2014թ. ք.Երևան*

 *ՀՀ ԱՆ ԴԱՀԿ ծառայության Մալաթիա-Սեբաստիա բաժնի պետի տեղակալ արդարադատության փոխգնդապետ` Հ.Գասպարյանս ուսումնասիրելով 16.12.2013թ. վերսկսված թիվ 01/03-6121/13 կատարողական վարույթի նյութերը`*

***ՊԱՐԶԵՑԻ***

 *Մալաթիա-Սեբաստիա վարչական շրջանի ընդհանուր իրավասության դատարանի 09.12.2013թ տրված թիվ ԵՄԴ/0154/02/13 կատարողական թերթի համաձայն պետք է «Հայաստանի առիթմոլոգիական սրտաբանական կենտրոն» ՍՊԸ-ից հօգուտ Հովհաննես Կաթրջյանի բռնագանձել 6.370.000 ՀՀ դրամ, որից շվեցարական արտադրության սրտի Adapta DR մոդելի սարքի գումարը՝ 2.859.000 ՀՀ դրամ,հայցվորի կողմից ձեռք բերված դեղորայքի գումարը՝ 311.000 ՀՀ դրամ, սրտի փականի վիրահատության գումարը՝ 3.200.000 ՀՀ դրամ:*

 *Կատարողական գործողությունների ընթացքում պարտապանի անվամբ սեփականության իրավունքով գրանցված գույք և դրամական միջոցներ չեն հայտնաբերվել:*

 *«Սնանկության մասին» ՀՀ օրենքի 6-րդ հոդվածի համաձայն, «...եթե գույքը նվազագույն աշխատավարձի հազարապատիկի և ավելի չափով բավարար չէ պարտավորությունների ամբողջական կատարումն ապահովելու համար, ապա հարկադիր կատարողը պարտավոր է անհապաղ կասեցնել կատարողական վարույթը 60-օրյա ժամկետով՝ առաջարկելով կողմերին սնանկության հայց ներկայացնել դատարան»: Նույն հոդվածի համաձայն «...պահանջի չափի մեջ հաշվարկվում են նաև կատարողական վարույթի իրականացման հետ կապված ծախսերը...», որը «ԴԱՀԿ մասին» ՀՀ օրենքի 67 հոդվածի 2-րդ կետի «ա» ենթակետի համաձայն կազմում է պահանջի բավարարամանն ուղղված գումարի 5%-ի չափը, ինչպես նաև «...գույքի իրացումից ծագող անուղղակի հարկային պարտավորությունները»:*

 *Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.*

***ՈՐՈՇԵՑԻ***

 *Կասեցնել 16.12.2013թ. վերսկսված թիվ 01/03-6121/13 կատարողական վարույթը 60-օրյա ժամկետով.*

 *Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում.*

*Որոշման պատճենն ուղարկել կողմերին.*

*Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:*

 ***ԲԱԺՆԻ ՊԵՏԻ ՏԵՂԱԿԱԼ՝ Հ.ԳԱՍՊԱՐՅԱՆ***